Δομολεσσά Ιωαννίνων

Η Δομολεσσά είναι ημιορεινό χωριό του Νομού Ιωαννίνων στην Ήπειρο σε υψόμετρο 340 μέτρων και ανήκει στα λεγόμενα χωριά της Λάκκας Σουλίου. Βρίσκεται σε απόσταση 41 χλμ. Δ.-ΝΔ. από τα Γιάννενα και 480 χλμ από την Αθήνα. Διοικητικά ανήκει μαζί με το Σενικό και το Μικροχώρι στη τοπική κοινότητα Σενικού που υπάγεται στη δημοτική ενότητα Σελλών του Δήμου Δωδώνης και σύμφωνα με την απογραφή του 2011 έχει πληθυσμό 33 ατόμων.

Ιστορικά στοιχεία και Αξιοσημείωτα

Το χωριό σε οθωμανικά έγγραφα αναφερόταν -όπως σημειώνει ο Ευστάθιος Ζάγκας- ως Tomolisa. Ο ίδιος θεωρεί σλαβικό και όχι αλβανικό το όνομα και θεωρεί ότι προέρχεται από τη λ. για το κουκούλι της πεταλούδας, που είναι σχηματικά σαν ένα "Ω" (κεφαλαίο). Τέτοιο σχήμα όμως έχει ακριβώς και η ρυμοτομία του χωριού (μοιάζει με "Ω"). Σημειώνει τέλος πως όπως είναι γενικά γνωστό πολλές αλβανικές λέξεις έχουν σλαβική προέλευση.

Σε λόφο υπάρχει στο χωριό ο περίφημος ναός του Αγίου Νικολάου, ενώ στην έξοδο του χωριού σε ιδιόκτητο κτήμα των Ζαγκαίων, ο ναός της Παναγίας. Ο ναός του Αγίου Νικολάου χρονολογείται πριν το 19ο αιώνα.

Επίσης στα μέσα της δεκαετίας του 1990 με πρωτοβουλία του Ε. Ζάγκα το χωριό ασφαλτοστρώθηκε και επιπλέον κατασκευάστηκε επί του ποταμού Τύρια και υπερσύγχρονη γέφυρα η οποία μετά από λίγα χρόνια κατέρρευσε.

Εξωτερικοί σύνδεσμοι
 Θεωρίες για την προέλευση του ονόματος του χωριού

Παραπομπές

Χωριά του νομού Ιωαννίνων
Δήμος Σελλών
Δήμος Δωδώνης